CELEX: 62007CA0495
Language: sk
Date: 2009-01-15 00:00:00
Title: Vec C-495/07: Rozsudok Súdneho dvora (prvá komora) z  15. januára 2009 (návrh na začatie prejudiciálneho konania, ktorý podal Oberster Patent- und Markensenat – Rakúsko) – Silberquelle GmbH/Maselli Strickmode GmbH (Ochranné známky — Smernica 89/104/EHS — Články 10 a 12 — Výmaz — Pojem riadne používanie ochrannej známky — Umiestnenie ochrannej známky na reklamných predmetoch — Bezplatná distribúcia týchto predmetov osobám kupujúcim výrobky majiteľa ochrannej známky)

7.3.2009   
            
            
               SK
            
            
               Úradný vestník Európskej únie
            
            
               C 55/3
            
         Rozsudok Súdneho dvora (prvá komora) z 15. januára 2009 (návrh na začatie prejudiciálneho konania, ktorý podal Oberster Patent- und Markensenat – Rakúsko) – Silberquelle GmbH/Maselli Strickmode GmbH
   (Vec C-495/07) (1)
   
   (Ochranné známky - Smernica 89/104/EHS - Články 10 a 12 - Výmaz - Pojem „riadne používanie“ ochrannej známky - Umiestnenie ochrannej známky na reklamných predmetoch - Bezplatná distribúcia týchto predmetov osobám kupujúcim výrobky majiteľa ochrannej známky)
   (2009/C 55/04)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Oberster Patent- und Markensenat
   Účastníci konania pred vnútroštátnym súdom
   
      Žalobkyňa: Silberquelle GmbH
   
      Žalovaná: Maselli Strickmode GmbH
   Predmet veci
   Návrh na začatie prejudiciálneho konania – Oberster Patent- und Markensenat – Výklad článku 10 ods. 1 a článku 12 ods. 1 prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40, s. 1; Mim. vyd. 17/001, s. 92) – Zánik práv majiteľa ochrannej známky – Pojem riadne používanie ochrannej známky – Tovary (nealkoholické nápoje) poskytované ako darček za zakúpenie iných výrobkov (textilných výrobkov)
   Výrok rozsudku
   Článok 10 ods. 1 a článok 12 ods. 1 prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok sa majú vykladať v tom zmysle, že keď majiteľ ochrannej známky umiestni ochrannú známku na predmety, ktoré ponúka zadarmo osobám kupujúcim jeho výrobky, nedochádza k riadnemu používaniu tejto známky pre triedu, do ktorej patria tieto predmety.
   
      (1)  Ú. v. EÚ C 22, 26.1.2008.